સેવાભાવી સ્વભાવ, પરિવારપ્રેમી અને પોતાનું કમિટમેન્ટ પૂરું કરવા માટે આખી દુનિયા હલાવી દે તેવા દબંગ સ્ટાર સલમાનની એક બીજી પણ ઓળખ છે, અને તે છે, લગ્ન સુધી પહોંચી પરત ફરતો મુરતિયો. જી હા, સલમાને બોલિવૂડમાં એન્ટ્રી મારી ત્યારથી તે સોમી અલી, સંગીતા બીજલાની, ઐશ્વર્યા રાય, કેટરીના કૈફ અને લુલિયા વંતુર જેવી અભિનેત્રીઓ સાથે અફેર કરી હંમેશા ચર્ચામાં રહ્યો છે. જેમાં સંગીતા સાથેના તો લગ્નનાં કાર્ડ સુદ્ધાં પણ છપાઇ ચૂક્યા હતા. પરંતુ તેની કમનસીબીએ કે તે ક્યારેય વરરાજા ના બની શક્યો. ત્યાર બાદ તે લાંબો સમય સુધી ઐશ્વર્યા સાથે પણ રિલેશનમાં રહ્યો પરંતુ તેના જીદ્દી વલણ અને દબંગ સ્વભાવના કારણે એશે પણ તેને જાકારો આપ્યો. ત્યાંથી દિવસો ભરાઇ જતાં ભાઇ કેટરીનાના પ્રેમમાં પડ્યા અને તેની સાથે રિલેશનની ચર્ચાઓ થવા લાગી. આ વખતે તો સલમાનના ચાહકોનેે ખાતરી હતી જ કે ભાઇ ઘોડે ચઢસે જ. પણ કેટરીના પોતાની ઉંમરના કેરેક્ટર સાથે લગ્ન કરવા માંગતી હતી માટે દબંગ ખાનને સ્પષ્ટ જણાવી દીધું કે આપણે માત્ર સારા મિત્રો બનીને રહીશુ. આમ કહીને સીધી જ કપૂર કુટુંબની પુત્રવધૂ બનવાના સપના જોતી રણબીર કપૂરની પાછળ ચાલી નીકળી. ઐશ્વર્યા રાય સાથેના રિલેશન તૂટવાના કારણે સલમાન એટલો બધો હતાશ થયો હતો કે તે પોતાની જાતને બદલવાનો હંમેશા પ્રયત્ન કરતો રહ્યો હતો. તેનું બદલાયેલું સ્વરૃપ કેટરીનાના કિસ્સામાં જોવા મળ્યું. દબંગખાને કેટને સહેલાઇથી જવા દીધી, સાથે જ સ્વીકાર્યુ પણ ખરૃં કે આપણે સારા મિત્રો છીએ.